nahid-hub/BLUGE-bengali-wikipedia-section-title-prediction huggingface dataset:
তার কয়েকটি বই নিচে দেওয়া হল-

১। জীবনের বালুকবেলায় (আত্মজীবনী)

২। প্রিয় ফারজানা

৩। বিপন্ন পৃথিবি (বিজ্ঞান ঘর্ষণ)

৪। স্মরণে বঙ্গবন্ধু (শেখ মুজিবুর রহমানের সাথে ঘটনা ও স্মৃতি)

৫। গতকাল সমকাল

৬। জনালায় নানা ছবি

৭। সময়ের আবর্তে এবং আরো অনেক. তিনি তাঁর বইগুলিতে বঙ্গবন্ধু শেখ মুজিবুর রহমানের সাথে স্মৃতি রচনা করেছিলেন।

সঠিক অনুচ্ছেদ শিরোনাম কোনটি?
titleA. প্রাথমিক ও কর্মজীবন
titleB. বাংলাদেশ বিদেশী সেবা
titleC. গ্রন্থ-পঁঞ্জী
titleD. মৃত্যু
উত্তর: titleC
পরবর্তী পৌরাণিক যুগে ভক্তিবাদের উদ্ভব ঘটে। এই "নতুন ব্যক্তিকেন্দ্রিক তাত্ত্বিক ভক্তি আন্দোলন" খ্রিষ্টীয় ১২০০ থেকে ১৭০০ অব্দের মধ্যে পূর্ণ বিকাশ লাভ করেছিল। আজও মূলধারার হিন্দু ধর্মানুশীলনে এই ধারার ব্যাপক প্রভাব দৃষ্ট হয়। "দেবীগীতা" গ্রন্থেই প্রথম শাক্ত ধর্মমতে ভক্তিবাদের অনুপ্রবেশ ঘটে। এই কারণে, এই গ্রন্থটি বিশেষভাবে উল্লেখযোগ্য।

"দেবীগীতা" হল "দেবীভাগবত পুরাণ"-এর সর্বশেষ ও সর্বাপেক্ষা সুপরিচিত অংশ। খ্রিষ্টীয় একাদশ শতাব্দীতে রচিত এই সুবৃহৎ পুরাণগ্রন্থে "জন্ম, বিবাহ ও শিবের প্রতি কোনোরূপ আনুগত্যের ঊর্ধ্বে সর্বোচ্চ দেবীকে ঈশ্বরী, বিশ্বজননী ভুবনেশ্বরী রূপে বর্ণনা করা হয়েছে।" বাস্তবিকই, "শাক্ত ধর্মতত্ত্বে [এই পুরাণের] সর্বাপেক্ষা গুরুত্বপূর্ণ অবদান হল দেবীর একক ও দয়ালু সত্ত্বাটি সর্বসমক্ষে আনয়ন।"

"দেবীভাগবত পুরাণ"-এ "দেবীমাহাত্ম্যম্"-এ বর্ণিত আখ্যানটি বিস্তারিতভাবে বর্ণনা করা হয়েছে। এর সঙ্গে মিশে গেছে শাক্ত দর্শনতত্ত্বও। পাশাপাশি হিন্দুধর্মের অন্যান্য শাখা থেকে (বিশেষত বৈষ্ণবধর্ম থেকে) বিভিন্ন ধ্রুপদি উপাখ্যানও এখানে শাক্তধর্মের আলোকে বর্ণিত হয়েছে:
"একাধিক পুরুষ দেবতার উপর দেবীর প্রাধান্য স্থাপনই "দেবীভাগবত" রচনার উদ্দেশ্য ছিল না। দেবীর প্রকৃতি ও স্বরূপ উদ্ঘাটনও এর অন্যতম উদ্দেশ্য ছিল। [...] "দেবীভাগবত"-এ দেবীর যোদ্ধামূর্তি খানিকটা খর্ব হয়েছে। তিনি এখানে ভক্তপ্রতিপালনকারিনী ও জ্ঞানপ্রদায়িনী। দেবীর এই চরিত্রটিই বিকশিত হয়েছে "দেবীগীতা"-য়। এখানে লিঙ্গনির্বিশেষে দেবীর প্রতি ভালবাসাই বিশেষ প্রধান্য পেয়েছে। এই মত শাক্ত ভক্তিবাদের দ্বারা অনুপ্রাণিত।"
সঠিক অনুচ্ছেদ শিরোনাম কোনটি?
titleA. জনপ্রিয় শাক্তধর্মের উদ্ভব
titleB. দেবীগীতা
titleC. আদি উৎস
titleD. তন্ত্র
উত্তর: titleB
নগরীর পরিষেবা চালিত অর্থনীতিতে পর্যটন গুরুত্বপূর্ণ ভূমিকা পালন করে। বিশ্বব্যাপী অনেক বড় হোটেল চেইনের উপস্থিতি রয়েছে শহরে। প্রাচীনতম হোটেলগুলির মধ্যে একটি হল হোটেল মজেস্টিক। প্রতি বছর ৮.৯ মিলিয়ন পর্যটক নিয়ে কুয়ালালামপুর বিশ্বের ষষ্ঠ সর্বাধিক পরিদর্শন করা শহর। এখানকার পর্যটন শহরের সাংস্কৃতিক বৈচিত্র্য, তুলনামূলকভাবে কম ব্যয় এবং প্রশস্ত গ্যাস্ট্রোনমিক এবং শপিংয়ের বিভিন্নতা দ্বারা পরিচালিত। মাইস ট্যুরিজম, যা মূলত কনভেনশনসকে অন্তর্ভুক্ত করে - সাম্প্রতিক বছরগুলিতে এই শিল্পের এক অত্যাবশ্যক উপাদান হয়ে উঠেছে, এবং মালয়েশিয়ার সরকারের অর্থনৈতিক রূপান্তর কর্মসূচিটি চালু হওয়ার পরে এবং আরও ৯৩,০০০ মিটার-আকারের ম্যাট্রেডের সমাপ্তির সাথে আরও বৃদ্ধি পাবে বলে আশা করা হচ্ছে কেন্দ্রটি ২০১৪ সালে আরেকটি উল্লেখযোগ্য প্রবণতা হল শহরে বাজেটের হোটেলগুলির উপস্থিতি।

কুয়ালালামপুরের প্রধান পর্যটন কেন্দ্রগুলির মধ্যে রয়েছে পেট্রোনাস টুইন টাওয়ার, বুকিট বিনতাং শপিং জেলা, কুয়ালালামপুর টাওয়ার, পেটালিং স্ট্রিট (চিনাটাউন), মেরডেকা স্কয়ার, সংসদ সদস্য, জাতীয় প্রাসাদ (ইস্তানা নেগারা), জাতীয় জাদুঘর। , ইসলামিক আর্টস মিউজিয়াম, সেন্ট্রাল মার্কেট, কেএল বার্ড পার্ক, অ্যাকোয়ারিয়া কেএলসিসি, জাতীয় স্মৃতিস্তম্ভ এবং সুলতান আবদুল সামাদ জামেক মসজিদের মতো ধর্মীয় স্থান কুয়ালালামপুর বহু সাংস্কৃতিক উত্সবের হোস্ট খেলেন যেমন শ্রী মহামারিম্মান মন্দিরে থাইপুসাম শোভাযাত্রা। প্রতিবছর থাইপসাম উদযাপনের সময়, রৌপ্য রথটি তার সঙ্গী ভল্লী এবং তিভায়ন্নির সাথে একসাথে ভগবান মুরুগার মূর্তি বহন করে পার্শ্ববর্তী সেলানগরের বাটু গুহাগুলির সমস্ত পথ ধরে মন্দিরের মধ্য দিয়ে শহর জুড়ে প্যারেড করা হত।

শহরের বিনোদন কেন্দ্রটি মূলত জালান পি রামলি, জালান সুলতান ইসমাইল এবং আমপাং রোডকে ঘিরে স্বর্ণ ত্রিভুজকে কেন্দ্র করে। ট্রেন্ডি নাইটক্লাবস, বার এবং লাউঞ্জগুলি, যেমন মেরিনিজ 57-এ, ট্রেডার্স হোটেলের স্কাইবার, বিচ ক্লাব, এস্পান্দা, হাক্কা রিপাবলিক ওয়াইন বার অ্যান্ড রেস্তোঁরা, হার্ড রক ক্যাফে, লুনা বার, নুভো, রুম জঙ্গল, নো ব্ল্যাক টাই, থাই ক্লাব, জিয়ন ক্লাব, জৌক এবং আরও অনেকগুলি এখানে অবস্থিত।

সঠিক অনুচ্ছেদ শিরোনাম কোনটি?
titleA. পর্যটন শিল্প
titleB. শিক্ষা
titleC. অর্থনীতি
titleD. জনসংখ্যার উপাত্ত
উত্তর: titleA
মহাদেব সাহা ১৯৪৪ সালের ৫ আগস্ট সিরাজগঞ্জ জেলার রায়গঞ্জ উপজেলার ধানগড়া গ্রামে পৈতৃক বাড়ীতে জন্মগ্রহণ করেন। তার পিতার নাম গদাধর সাহা এবং মাতা বিরাজমোহিনী সাহা। সাহিত্যনুরাগী পিতা গদাধর সাহার বাড়িতে আসত মাসিক বসুমতী সংবাদ, দৈনিক লোকসেবক, বাই উইকলি অমৃতবাজার পত্রিকা। কলকাতা থেকে আনা হতো পিএম. বাগচী ও গুপ্তপ্রেস পঞ্জিকা।

সঠিক অনুচ্ছেদ শিরোনাম কোনটি?
titleA. সাহিত্য কর্ম
titleB. শিক্ষা জীবন
titleC. জন্ম ও পারিবারিক পরিচিতি
titleD. পুরস্কার ও সম্মাননা
উত্তর: titleC
থ্যাকারির প্রারম্ভিক সাহিত্যকর্মের একটি হল "টিমবুক্টু" (১৮২৯)। এটি ক্যামব্রিজ চ্যান্সেলরের ইংরেজি পদ্যের পদক ("টিমবাক্টু" রচনার জন্য এই প্রতিযোগিতা জিতেছিলেন টেনিসন) নিয়ে রচিত বারলেস্ক। ১৮৩০-এর দশকের শেষভাগে থ্যাকারি তার পরিবারের ভরণপোষণের জন্য সাংবাদিকতা শুরু করেন এবং সে সময়ে নতুন মাসিক পত্রিকা "ফ্রেজার্স"-এ বিভিন্ন বিষয়াবলি নিয়ে নিবন্ধ লিখতে শুরু করেন। তার লেখনীসমূহ বেনামে অথবা মিস্টার মাইকেল অ্যাঞ্জেলো টিটমার্শ, ফিট্‌জ-বুডল, দ্য ফ্যাট কনট্রিবিউটর, বা আইকি সলোমন্স নামে প্রকাশিত হত। ১৮৩৭ থেকে ১৮৪০ সালে তিনি "দ্য টাইমস"-এ বইয়ের পর্যালোচনা লিখতেন। এছাড়া তিনি "দ্য মর্নিং ক্রনিকল" ও "দ্য ফরেন কোয়ার্টারলি রিভিউ"-এ নিয়মিত লিখতেন। "ফ্রেজার্স" পত্রিকায় তার শিল্প সমালোচনা, ছোট কল্পিত স্কেচ ও দুটি দীর্ঘ কল্পিত রচনা প্রকাশিত হয়। ১৮৩৭ সালের শুরুতে থ্যাকারির ব্যঙ্গধর্মী স্কেচের ধারাবাহিক প্রকাশিত হয়, যা বর্তমানে "দ্য ইয়েলোপ্লাশ পেপারস" নামে পরিচিত। এটি একজন তরুণ লন্ডনী খানসামার স্মৃতিকথা ও দিনলিপি।

১৮৩৯ সালের মে থেকে ১৮৪০ সালে ফেব্রুয়ারি মাস পর্যন্ত থ্যাকারির প্রথম উপন্যাস হিসেবে গণ্য "ক্যাথরিন" ধারাবাহিকভাবে "ফ্রেজার্স" পত্রিকায় প্রকাশিত হয়। মূলত অপরাধমূলক ও নিম্ন শ্রেণির জীবন নিয়ে নিউগেট ধারার ব্যঙ্গধর্মী রচনা হলেও এর সমাপ্তি ঘটে পিকারেস্ক বা ভবঘুরে ও দুষ্ট চরিত্রে অভিযান নিয়ে রচিত গল্প হিসেবে। একই সময়ে তিনি আরেকটি উপন্যাস রচনা শুরু করেন, যা তার জীবদ্দশায় সমাপ্ত করতে পারেননি এবং সেটি "আ শ্যাবি জেন্টিল স্টোরি" নামে প্রকাশিত হয়েছিল। ১৮৪৪ সালে "ফ্রেজার্স" পত্রিকায় তার রচিত আরেকটি দীর্ঘ উপন্যাস "দ্য লাক অব ব্যারি লিন্ডন" ধারাবাহিকভাবে প্রকাশিত হয়। এটি চমৎকার, দ্রুত, ও ব্যঙ্গধর্মী বর্ণনামূলক এবং সমাপ্তি ঘটে দুঃখ ভারাক্রান্ত দৃশ্যের অবতারণার মধ্য দিয়ে।

পরবর্তী কালে তিনি চিত্রশিল্পী জন লিচের সাথে তার পরিচয়ের সূত্রে নতুন পত্রিকা "পাঞ্চ"-এ লেখা শুরু করেন। এই পত্রিকায় তিনি ১৮৪৬ থেকে ১৮৪৭ সালে "দ্য স্নব পেপারস" প্রকাশ করেন, যা পরে ১৮৪৮ সালে "দ্য বুক অব স্নবস" নামে সংকলিত করে প্রকাশ করা হয়। এটি লন্ডনের কয়েকটি চরিত্রের স্কেচ সংকলন এবং এর মধ্য দিয়ে থ্যাকারির দ্রুত চরিত্র-অঙ্কনের কলাসিদ্ধি দেখা যায়। এই সাহিত্যকর্মের মাধ্যমে "স্নব"-এর আধুনিক অর্থ জনপ্রিয়তা লাভ করে, যার অর্থ হল যে ব্যক্তি বিত্ত ও সামাজিক মর্যাদার প্রতি শ্রদ্ধা প্রদর্শন করে কিংবা বিত্ত ও সামাজিক মর্যাদাহীনতাকে অবজ্ঞা করে। ১৮৪৩ থেকে ১৮৫৪ সাল পর্যন্ত থ্যাকারি "পাঞ্চ" পত্রিকায় নিয়মিত লিখতেন।

সঠিক অনুচ্ছেদ শিরোনাম কোনটি?
titleA. খ্যাতি ও উত্তরাধিকার
titleB. শিক্ষাজীবন ও বিবাহ
titleC. জন্ম ও পারিবারিক পরিচিতি
titleD. প্রারম্ভিক সাহিত্যজীবন
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৫ নং ফারাক্কা বিধানসভা কেন্দ্রটি ফারাক্কা সমষ্টি উন্নয়ন ব্লক এবং গাজিনগর মালঞ্চ এবং কাঞ্চনতলা গ্রাম পঞ্চায়েত গুলি শামশেরগঞ্জ সমষ্টি উন্নয়ন ব্লক এর অন্তর্গত।

ফারাক্কা বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে জঙ্গিপুর লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. নির্বাচনী ফলাফল
titleD. ১৯৫১-১৯৭২
উত্তর: titleA
আব্দুল লতিফ ইব্রাহিম বাওয়ানি প্রথম ঢাকাতে বিপুল ধারণক্ষমতাসহ একটি বৃহত্তর মসজিদ নির্মাণের পরিকল্পনার কথা প্রকাশ করেন। ১৯৫৯ সালে ‘বায়তুল মুকাররম মসজিদ সোসাইটি’ গঠনের মাধ্যমে এই পরিকল্পনা বাস্তবায়নের উদ্যোগ নেয়া হয়। পুরান ঢাকা ও নতুন ঢাকার মিলনস্থলে মসজিদটির জন্য ৮.৩০ একর জায়গা অধিগ্রহণ করা হয়। স্থানটি নগরীর প্রধান বাণিজ্যকেন্দ্র থেকেও ছিল নিকটবর্তী। সেই সময় মসজিদের অবস্থানে একটি বড় পুকুর ছিল। যা 'পল্টন পুকুর' নামে পরিচিত ছিল। পুকুরটি ভরাট করে ২৭ জানুয়ারি ১৯৬০ সালে পাকিস্তান রাষ্ট্রপতি আইয়ুব খান মসজিদের কাজের উদ্ভোধন করেন।

সিন্ধুর বিশিষ্ট স্থপতি আব্দুল হুসেন থারিয়ানিকে মসজিদ কমপ্লেক্সটির নকশার জন্য নিযুক্ত করা হয়। পুরো কমপ্লেক্স নকশার মধ্যে দোকান, অফিস, গ্রন্থাগার ও গাড়ি পার্কিংয়ের ব্যবস্থা অন্তর্ভুক্ত হয়। মসজিদটির নির্মাণ কাজ সম্পন্ন হবার পর শুক্রবার, ২৫ জানুয়ারি ১৯৬৩ সালে প্রথমবারের জন্য এখানে নামাজ পড়া হয়।

১৯৭৫ সালের ২৮ মার্চ থেকে ইসলামিক ফাউন্ডেশন বাংলাদেশ এই মসজিদের রক্ষণাবেক্ষণ করে আসছে। বর্তমানে বায়তুল মোকাররম জাতীয় মসজিদটি আটতলা। নিচতলায় রয়েছে বিপণিবিতান ও একটি বৃহত্তর অত্যাধুনিক সুসজ্জিত মার্কেট কমপ্লেক্স। দোতলা থেকে ছয়তলা পর্যন্ত প্রতি তলায় নামাজ পড়া হয়।

২০০৮ সালে সৌদি সরকারের অর্থায়নে মসজিদটি সম্প্রসারিত করা হয়। বর্তমানে এই মসজিদে একসঙ্গে ৪০ হাজার মুসল্লি নামাজ আদায় করতে পারেন। এ মসজিদের শোভাবর্ধন এবং উন্নয়নের কাজ এখনও অব্যাহত রয়েছে।

সঠিক অনুচ্ছেদ শিরোনাম কোনটি?
titleA. মসজিদ ভবন
titleB. ইতিহাস
titleC. বহিঃনকশা
titleD. পর্যটক
উত্তর: titleB
১৯৪৯ সালে গণ মুক্তি ফৌজের প্রধান সেনাপতি পদে ঝু দে-এর  নাম ঘোষণা করা হলে পরবর্তীতে তার উত্তরসূরিরা গণ মুক্তি ফৌজের প্রধান প্রতিষ্ঠাতা হিসেবে তাকে শ্রদ্ধা করে থাকেন। তিনি ১৯৫৬ -১৯৬৬ সাল পর্যন্ত গণচীনের কমিউনিস্ট পার্টির ভাইস-চেয়ারম্যানের দায়িত্ব পালন করেন। নিজস্ব কর্তৃত্বে প্রধান সেনাপতির পদমর্যাদায় আসীন হয়ে কোরীয় যুদ্ধে তিনি গণ মুক্তি ফৌজের সার্বিক তত্ত্বাবধান করেন। ১৯৫৫ সালে তাকে সর্বাধিনায়কের পদমর্যাদা প্রদান করা হয়। লুশান সম্মেলনে তিনি পং দেহুয়াই-এর পূর্ণাঙ্গ সমালোচনা না করে মৃদু সমালোচনা করে দীর্ঘ দিনের পুরোনো এই কমরেডের স্বার্থ রক্ষা করার উদ্দেশ্যে খুব সংকীর্ণভাবে পং-এর উপর দোষারোপ করেন, যেখানে পং ছিলেন মাওয়ের সমালোচনার অন্যতম লক্ষ্যবস্তু। সম্মেলনে মাও ঝু-এর চাল-চলনে সন্তুষ্ট ছিলেন না। ফলস্বরূপ, সম্মেলনের পরে ঝু তার কেন্দ্রীয় সামরিক কমিশনের ভাইস-চেয়ারম্যান এর পদ থেকে বহিষ্কৃত হন; আর এর এক মাত্র কারণ হিসেবে কেবল পতিত পং-এর প্রতি তার আনুগত্য বিবেচিত ছিল না।

১৯৬৯ সালের এপ্রিল মাসে সাংস্কৃতিক বিপ্লবের সম্মেলন চলাকালে ঝু তার চীনের কমিউনিস্ট পার্টির স্থায়ী নির্বাহী কমিটির পদ থেকেও বহিষ্কৃত হন এবং একই সাথে জাতীয় কংগ্রেসে তার সকল কর্মকান্ড থেকে সাময়িকভাবে নিবৃত্তি পান। যাই হোক না কেন, তার প্রতি চৌ এন-লাই এর একান্ত সমর্থনের দরুন তার কোনো ক্ষতি করা হয় নি, এমনকি কারারুদ্ধ হওয়ার মতো বিপদ থেকে তিনি নিরাপদে ছিলেন। ১৯৬৯ সালের আগস্ট মাসে চীন ও সোভিয়েত ইউনিয়নের মধ্যকার দ্বন্ধের দরুন লিন বিয়াও জাতীয় নিরাপত্তা জোরদার করার লক্ষ্যে উর্ধতন সামরিক কর্মকর্তাদেরকে দূরবর্তী অঞ্চলে প্রেরণ ও সেসব স্থানে দায়িত্ব পালনের নির্দেশ জারি করেন; আর তার ফলস্বরূপ ঝু-কে কুয়াংতুতে প্রেরণ করা হয়। ১৯৭৩ সালে ঝু-কে স্থায়ী কমিটির পদে পুনর্বহাল করা হয়।

১৯৭৬ সালের ৬ জুলাই মৃত্যুর আগে পর্যন্ত ঝু একজন বিশিষ্ট প্রবীণ কূটনীতিক হিসেবে বিরামহীনভাবে নিজ দায়িত্ব পালন করেন। তিনি চৌ এন-লাই এর মৃত্যুর ছয় মাস পর এবং মাও সেতুংয়ের মৃত্যুর দুই মাস আগে মৃত্যু বরণ করেন। মৃত্যুর তিন দিন পর ঝু-কে দাহ করা হয় এবং তার শেষকৃত্য মৃত্যুর বেশ কয়েকদিন পর অবধি চলতে থাকে।

সঠিক অনুচ্ছেদ শিরোনাম কোনটি?
titleA. লাল ফৌজের নেতা
titleB. পরবর্তী জীবন
titleC. বিবাহ
titleD. পুরস্কার
উত্তর: titleB
ঠাকুরগাঁও সরকারি কলেজে 'কেন্দ্রীয় গ্রন্থাগার' নামে সমৃদ্ধশীল কেন্দ্রীয় গ্রন্থাগার ও সম্মান ছাত্র-ছাত্রীদের জন্য প্রতিটি বিভাগে নিজস্ব সেমিনার গ্রন্থাগার রয়েছে। সেমিনারে বইয়ের সংখ্যা প্রায় ১০,৮৫৯ টি এবং কেন্দ্রীয় গ্রন্থাগারে বইয়ের সংখ্যা ১২,৮৪৪ টি। ছাত্র-ছাত্রীরা তাদের প্রয়োজননুসারে, উপরোক্ত দুই ধরনের গ্রন্থাগার থেকে বই নিয়ে চাহিদা মেটাতে সক্ষম।

সঠিক অনুচ্ছেদ শিরোনাম কোনটি?
titleA. একাডেমিক কোর্স
titleB. পাশের হার
titleC. কেন্দ্রীয় ও সেমিনার গ্রন্থাগার
titleD. জমির পরিমাণ
উত্তর: titleC
১৯৮৭-তে মুলার রোমানিয়া থেকে জামার্নিতে অভিবাসী হন। তা স্বত্ত্বেও রোমানিয়ার জীবন এখনও তার সাহিত্যিক চিন্তা-চেতনার প্রধান উপজীব্য। মুলারের শৈশব-যৌবনের ৩০টি বছর কেটেছিল একনায়কতান্ত্রিক রাষ্ট্রব্যবস্থার মধ্যে। বিশ্ববিদ্যালয় জীবনেই তিনি চিন্তা ও প্রকাশের স্বাধীনতার আন্দোলনে নিজেকে সম্পৃক্ত করেছিলেন। এক সাক্ষাৎকারে তিনি বলেছেন, "আমি গল্প খুঁজি না, গল্প আমাকে খুজেঁ নেয়"। অন্যত্র বলেছেন, "আমি মুলত নিজের জন্য লিখি"। লেখার মধ্য দিয়েই বাস্তবতার প্রকৃত রূপটি সঠিকভাবে উপলব্ধ হয়। ফলে তার অধিকাংশ কাহিনীতে আত্মজীবনীমূলক বৈশিষ্ট্য পরিস্ফুট। অন্যদিকে তার ভাষাভঙ্গী ও কাহিনী বিন্যাস জটিল। তার মাতৃভাষা জার্মান হলেও ভাষাশৈলীতে রোমানীয় ভাষা-সংস্কৃতির প্রভাব প্রত্যক্ষ হয়। লেখালেখির মধ্যেই জীবনধারণ করে আছেন মুলার। ইউরোপের রাজনীতি ও যুদ্ধগ্রস্ত মানুষের দুর্দশা তাকে ভাবায়। মিলোসেভিচকে নিয়ে তার মন্তব্য, "এ এমন এক লোক, যেখানেই সে যায়, নতুন নতুন সমাধিক্ষেত্র বানায়।"

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থাদি
titleB. পুরস্কার
titleC. সাহিত্যিক চেতনা
titleD. প্রারম্ভিক জীবন
উত্তর: titleC
১ ডিসেম্বর, ১৮৮৬ তারিখে সারের কোলসডন এলাকার কেন হিলে জ্যাক ক্রফোর্ডের জন্ম। রেভ জন চার্লস ক্রফোর্ড ও অ্যালাইস দম্পতির তিন পুত্রের সর্বকনিষ্ঠ ছিলেন তিনি। এ দম্পতির আরও তিন কন্যা ছিল। ক্রিকেটীয় পরিবেশে জ্যাক ক্রফোর্ড বড় হয়ে উঠেন। তার বাবা ও কাকা ফ্রাঙ্ক ক্রফোর্ড কেন্টের পক্ষে প্রথম-শ্রেণীর ক্রিকেটে অংশগ্রহণ করেছিলেন। তার অপর ভ্রাতা - ভিভিয়ান ও রেজিনাল্ড প্রথম-শ্রেণীর ক্রিকেটে অংশগ্রহণ করেছিলেন। পুরো পরিবারই ক্রিকেটের সাথে জড়িত ছিল ও ক্রফোর্ডকে কিশোর অবস্থা থেকেই অনুপ্রেরণা দেয়া হতো। এগারো বছর বয়সেই প্রাপ্ত বয়স্কদের সাথে নিয়মিতভাবে খেলতে শুরু করেন।

ইস্টবোর্নের গ্লেনগ্রোভ স্কুলে পড়াশোনা করেছেন। এরপর সেখান থেকে হেনলি-অন-টেমসের সেন্ট উইনফ্রেডস স্কুলে চলে যান। সেখানকার ক্রিকেট দলে দুই বছর খেলে ২,০৯৩ রান ও ৩৬৬ উইকেট লাভ করেন। ১৯০২ সালে রেপটন স্কুলে চলে যান। প্রথম বছরেই ক্রিকেট দলে খেলার সুযোগ লাভ করেন। ১৯০৫ সালে বিদ্যালয় ত্যাগ করার পূর্বপর্যন্ত প্রথম একাদশে খেলেছিলেন। খেলায় তার প্রভাব অসামান্য ছিল। ১৯০৬ সালে উইজডেন ক্রিকেটার্স অ্যালমেনাকে প্রকাশিত প্রতিবেদনে পূর্ববর্তী ৪৯ বছরে সেরা তিনজন বিদ্যালয় বালক ক্রিকেটারের অন্যতমরূপে ঘোষিত হন। অন্যরা হলেন - এ. জি. স্টিল ও স্ট্যানলি জ্যাকসন। ক্রিকেট ঐতিহাসিকেরাও রেপটনে থাকাকালীন তার ক্রিকেট প্রতিভার কথা একবাক্যে স্বীকার করে নিয়েছেন। বেনি গ্রীন মন্তব্য করেন যে, তার এ অর্জন বিদ্যালয় বালকদের কাছে আদর্শস্থানীয়। জেরাল্ড ব্রডরিবের অভিমত, খুব সম্ভবতঃ বিদ্যালয় বালক ক্রিকেটারদের মধ্যে তিনি সর্বশ্রেষ্ঠ।

১৯০৪ সালের মধ্যে রেপটন ক্লাবে জ্যাক ক্রফোর্ডের একাধিপত্য ছিল। ৭৫৯ রান তোলার পাশাপাশি ৭৫ উইকেট দখল করেন। উইকেট সংগ্রহের দিক দিয়ে তার এ সংগ্রহটি দলের সকল বোলারের চেয়েও বেশি ছিল। সামগ্রিকভাবে বিদ্যালয় দলের সর্বাপেক্ষা গুরুত্বপূর্ণ খেলোয়াড়ের মর্যাদা পেয়েছিলেন। উইজডেনের প্রতিবেদনে জানা যায় যে, ঐ বছর তিনি ইংল্যান্ডের সর্বাপেক্ষা সেরা শৌখিন বোলার ছিলেন। তিনি মিডিয়াম-পেস অফ স্পিন বোলিং করতেন। তবে, তার ডেলিভারীকৃত বলগুলোয় গতির ভিন্নতা পরিলক্ষিত হয়। শুরুতে ধীরলয়ে ও পরবর্তীতে ধীর ধীরে দ্রুতগতিতে বোলিংয়ে অগ্রসর হতেন।

সঠিক অনুচ্ছেদ শিরোনাম কোনটি?
titleA. সারে দলে সাফল্য
titleB. বিশ্বযুদ্ধে অংশগ্রহণ
titleC. ইংল্যান্ডে প্রত্যাবর্তন
titleD. শৈশবকাল
উত্তর: titleD
হাউস অফ রিপ্রেজেনটেটিভের ৪৩৫ সদস্য, একক-আসন নির্বাচনী এলাকায় দুই বছরের মেয়াদে নির্বাচিত। হাউস অফ রিপ্রেজেনটেটিভস নির্বাচনের প্রথম মঙ্গলবারে প্রতি দুই বছর এমনকি 1 বছর পরও অনুষ্ঠিত হয়। কোন সদস্যের মেয়াদে কোন সদস্য মারা যায় বা পদত্যাগ করলে বিশেষ ঘর নির্বাচন হতে পারে। হাউস নির্বাচনে প্রথমবারের মতো পোস্ট নির্বাচন অনুষ্ঠিত হয় যা ৪৩৫ হাউস জেলার প্রত্যেকের প্রতিনিধিত্ব করে যা যুক্তরাষ্ট্রকে আচ্ছাদন করে। ওয়াশিংটন, ডিসি এবং আমেরিকার সামোয়া, গুয়াম, উত্তর মারিয়ানা দ্বীপপুঞ্জ, পুয়ের্তো রিকো এবং যুক্তরাষ্ট্রের ভার্জিন দ্বীপপুঞ্জের অনির্বাচিত প্রতিনিধিরাও নির্বাচিত হয়েছেন।

হাউস নির্বাচন প্রতি দুই বছরে সংঘটিত হয়, রাষ্ট্রপতি নির্বাচনের সাথে সম্পর্কযুক্ত বা রাষ্ট্রপতির মেয়াদে অর্ধেকের মধ্যে। পুয়ের্তো রিকোর হাউস প্রতিনিধি, আনুষ্ঠানিকভাবে পুয়ের্তো রিকো এর আবাসিক কমিশনার হিসাবে পরিচিত, রাষ্ট্রপতির সাথে মিলে চার বছরের মেয়াদে নির্বাচিত হন।

রাজ্যগুলির পুনঃনির্ধারণ কমিশন প্রায়শই পার্টিশন হিসাবে, জেলাগুলি প্রায়শই আঁকা হয় যা উপকারীগুলিকে উপকৃত করে। হাউস নির্বাচনে বিপুল পরিমাণ সুবিধা পাওয়ার জন্য প্রবৃদ্ধির জন্য প্রবণতা বৃদ্ধি পেয়েছে এবং ১৯৯৪ সালের নির্বাচনের পর থেকে প্রতিটি নির্বাচনে অসাধারণভাবে কম সংখ্যক আসন পরিবর্তিত হয়েছে। গ্রাউন্ডমন্ডারিংয়ের কারণে, সমস্ত বাড়ির ১০ শতাঙ্গিশ আসন প্রতিটি নির্বাচন চক্র প্রতিযোগিতায় হয়। নির্বাচনী প্রতিযোগিতার অভাবের কারণে, প্রতি দুই বছরে ৯০ শতাঙ্গিশ হাউস সদস্য পুনরায় নির্বাচিত হয়। সেনেট এবং ইলেক্টোরাল কলেজের নকশাতে অন্তর্গত বিভাগগুলির সাথে মিলিত হাউসের গ্যারিম্যান্ডারিংয়ের ফলে বিভিন্ন রাজনৈতিক দলগুলির এবং জনপ্রিয় দলগুলোর প্রতিনিধিত্বের প্রকৃত স্তরের জনপ্রিয়তার শতাংশের মধ্যে একটি বৈপরীত্য ঘটে।
সঠিক অনুচ্ছেদ শিরোনাম কোনটি?
titleA. সিনেট নির্বাচন
titleB. ওয়েবে নির্বাচন তথ্য
titleC. হাউস অফ রিপ্রেজেনটেটিভস নির্বাচন
titleD. অনুপস্থিত ভোট
উত্তর: titleC
ইন্দো আর্য সংস্কৃতি এবং মুসলিম রন্ধন ঐতিহ্যে সজ্জিত পাকিস্তানের জাতীয় রন্ধনশৈলী। পাকিস্তানের প্রথম সভ্যতা হচ্ছে মহেঞ্জোদারো এবং হরপ্পা সভ্যতা। ৩০০০ খ্রিস্টপূর্বাব্দে ডাল, বেগুন এবং গরুকে সিন্ধু উপত্যকায় গৃহপালিত করা হয়। এসব অঞ্চলে হলুদ, গোলমরিচ, সরিষার চাষ হতো। কমপক্ষে হাজার বছরের মধ্যে গম এবং চাল সিন্ধু উপত্যকার প্রধান খাদ্যে পরিণত হয়। পাকিস্তান হয়ে দক্ষিণ এশিয়ায় ইসলাম প্রবেশকালে স্থানীয় রন্ধনশৈলীর উপর মারাত্মকভাবে প্রভাব রাখে। যেহেতু মুসলমানদের শূকর খাওয়া এবং মদ্যপান নিষিদ্ধ তাই খাদ্যগ্রহণ রীতি শক্তভাবে মানা হয়। পাকিস্তানীরা অন্যান্য মাংস যেমন গরু, ছাগল, মুরগী এবং মাছ খেয়ে থাকে। এছাড়া শাকসবজি, ফল ও দুধ দৈনন্দিন খাদ্যতালিকার অংশ। খাবারের দক্ষিণ এশিয়া, মধ্যপ্রাচ্য রন্ধনশৈলীর প্রভাব পাকিস্তানি খাবারে স্পষ্ট।

সঠিক অনুচ্ছেদ শিরোনাম কোনটি?
titleA. ঐতিহাসিক প্রভাব
titleB. পাঞ্জাব
titleC. হালাল
titleD. আঞ্চলিক রন্ধনশৈলী
উত্তর: titleA
১৯ শতকের ইংল্যান্ডে ছোমট ছোট ছেলেরা গোলাপী রঙের রিবন বা সাজ পরতো; ছেলেদেরকে ভাবা হতো ছোট পুরুষ, এবং পুরুষরা যখন লাল উর্দি পরতো, ছেলেরা পরতো গোলাপী। আসলে ১৯ শতকে শিশুদের জামাকাপড়ের রঙ প্রায় সবসময়ই হতো সাদা, কারণ অন্য রঙয়ের কাপড়গুলো গরম পানিতে দিলে ধুলে রঙ ফিকে হয়ে যেতো, যতদিন না রাসায়নিক রঞ্জকগুলো আবিষ্কৃত হয়। ১৮৫০ সালে রাণী ভিক্টোরিয়ার একটি প্রতিকৃতিতে তার সাথে আঁকা হয়েছিল তার সপ্তম সন্তান ও তৃতীয় ছেলে প্রিন্স আর্থারের ছবি, সাদা ও গোলাপী রঙের কাপড় পরিহিত।
সঠিক অনুচ্ছেদ শিরোনাম কোনটি?
titleA. ১৮শ শতাব্দী
titleB. প্রাগৈতিহাসিক থেকে প্রাক-ধ্রুপদী কাল
titleC. আধুনিক ইতিহাস
titleD. ১৯শ শতাব্দী
উত্তর: titleD
বিদিত লাল ১৯৩৮ সালের ১৫ জুন সিলেটের শেখঘাটে সম্ভ্রান্ত জমিদার লাল পরিবারে জন্মগ্রহণ করেন। তার দাদা বঙ্ক বিহারী দাস ছিলেন স্থানীয় জমিদার। তিনি একজন পকজ বাধক ছিলেন। তার পরিবার ভারতীয় কংগ্রেস পার্টির সাথে যুক্ত ছিল। বিদিতের পিতা বিনোদ লাল দাস ছিলেন আসাম সংসদের একজন সংসদ সদস্য এবং মাতা প্রভা রানী দাস। বিদিত তার ভাই বোনদের মধ্যে পঞ্চম। ওস্তাদ প্রনেশ দাসের কাছে তার সঙ্গীতের হাতেখড়ি। পরে তিনি ভারতের ওস্তাদ পরেশ চক্রবর্তীর নিকট সঙ্গীত চর্চা করেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. কর্মজীবন
titleC. মৃত্যু
titleD. প্রাথমিক জীবন
উত্তর: titleD
এই বনভূমি প্রধানত লম্বা এলিফ্যান্ট ঘাসবিশিষ্ট সাভানা অঞ্চল। জলদাপাড়া অভয়ারণ্যের মুখ্য আকর্ষণ এশীয় একশৃঙ্গ গন্ডার। অসমের কাজিরাঙা জাতীয় উদ্যানের পর ভারতে এই অভয়ারণ্যেই সর্বাধিক সংখ্যক গন্ডারের দেখা মেলে। এই অভয়ারণ্যে বসবাসকারী অন্যান্য বন্যপ্রাণীগুলি হল বেঙ্গল টাইগার, হাতি, সম্বর হরিণ, মায়া হরিণ, চিতল হরিণ, হগ ডিয়ার, বুনো শুয়োর ও গৌর। জলদাপাড়া পক্ষীদর্শকদের কাছে স্বর্গরাজ্য। ভারতের যে অল্প কয়েকটি অঞ্চলে বেঙ্গল ফ্লোরিক্যান দেখা যায়, তার মধ্যে জলদাপাড়া অন্যতম। এখানে দেখা যায় এমন অন্যান্য পাখিগুলি হল ক্রেস্টেড ইগল, পালাস’স ফিশিং ইগল ও শিরকা। এছাড়া দেখা যায় বনমোরগ, ময়ূর, তোতা, বেঙ্গল ফ্লোরিক্যান, লেসার পেইড হর্নবিল প্রভৃতি।

এখানে সরীসৃপের ভেতরে আছে অজগর, গিরগিটি, ক্রেট, কোবরা, গুই সাপ গিকোস ও মিষ্টি জলে বসবাসকারী কচ্ছপের আটটি প্রজাতি।

সঠিক অনুচ্ছেদ শিরোনাম কোনটি?
titleA. এলিফ্যান্ট সাফারি
titleB. টোটোপাড়া
titleC. পর্যটন
titleD. প্রাণী ও উদ্ভিদ
উত্তর: titleD
চন্দননগরের জগদ্ধাত্রী পূজার প্রবর্তক ইন্দ্রনারায়ণ চৌধুরী। জানা যায়, রাজা কৃষ্ণচন্দ্রের ঘনিষ্ঠ ইন্দ্রনারায়ণ ছিলেন চন্দননগরের ফরাসি সরকারের দেওয়ান। প্রায় আড়াইশো বছর আগে, কৃষ্ণনগর রাজবাড়ির পূজা দেখে মুগ্ধ হয়ে ইন্দ্রনারায়ণ চন্দননগরের লক্ষ্মীগঞ্জ চাউলপট্টির নিচুপাটিতে জগদ্ধাত্রী পূজার প্রচলন করেন। লক্ষ্মীগঞ্জ প্রতিষ্ঠার কিছুকাল পরেই এই পূজার সূচনা। এই পূজা চন্দননগরে আদি পূজা নামে পরিচিত। এখনও পর্যন্ত পুরুষানুক্রমে দেওয়ান চৌধুরীদের উত্তরপুরুষের নামে পূজার সংকল্প হয়। এখানকার প্রতিমার বৈশিষ্ট্য হল সনাতনরীতির প্রতিমায় সাদা সিংহ এবং বিপরীতমুখী অবস্থানে হাতি। শোনা যায়, বিসর্জনের সময় আদি প্রতিমা জলে পড়লেই শুশুক বা সাপের দেখা পাওয়া যায়। স্থানীয় বিশ্বাসে এই দেবী অত্যন্ত জাগ্রতা। লক্ষ্মীগঞ্জ কাপড়েপট্টির জগদ্ধাত্রী পূজা চন্দননগরে দ্বিতীয় প্রাচীনতম পূজা। ১৭৬৮ সালে চাউলপট্টির চাল ব্যবসায়ীদের সঙ্গে মতান্তর হওয়ায় কাপড় ব্যবসায়ী শ্রীধর বন্দ্যোপাধ্যায় (মতান্তরে শশধর) রীতিমতো চাঁদা তুলে এই পূজা প্রবর্তন করেন। এই অঞ্চলের অপর দুটি পূজা হল লক্ষ্মীগঞ্জ চৌমাথা (স্থাপিত ১৯০৩ খ্রিষ্টাব্দ) ও লক্ষ্মীগঞ্জ বাজারের (স্থাপিত ১৯৩৩ খ্রিষ্টাব্দ) পূজা। উত্তর চন্দননগরের লক্ষ্মীগঞ্জ চাউলপট্টি, কাপড়েপট্টি, চৌমাথা ও বাজার – এই চার পূজাতেই সিংহের রং সাদা। উত্তর চন্দননগরের অন্যান্য বড়ো জগদ্ধাত্রী পূজাগুলি হল চন্দননগর বাগবাজার (স্থাপিত ১৮৩৫ খ্রিষ্টাব্দ), খলিসানী কলপুকুরধার, বউবাজার শীতলাতলা, খলিসানী বউবাজার, বাগবাজার চৌমাথা, বিদ্যালঙ্কার, পালপাড়া, বিবিরহাট উত্তরাঞ্চল, বিবিরহাট চড়কতলা তেমাথা, হরিদ্রাডাঙা, হেলাপুকুরধার, নাড়ুয়া, কাঁটাপুকুর, কাঁটাপুকুর চৌমাথা, বোড়ো কালীতলা, বোড়ো পঞ্চাননতলা, বোড়ো চাঁপাতলা, বোড়ো দিঘির ধার, বোড়ো তালডাঙা ইত্যাদি।

দক্ষিণ চন্দননগরের বিখ্যাত জগদ্ধাত্রী পূজাগুলির মধ্যে উল্লেখযোগ্য মানকুণ্ডু সার্বজনীন, মানকুণ্ডু নতুনপাড়া, নিয়োগী বাগান, সার্কাস মাঠ, তেমাথা, অম্বিকা অ্যাথলেটিক ক্লাব, মরান রোড, গোন্দলপাড়া মনসাতলা, সাতঘাটা, গোন্দলপাড়া চারমন্দিরতলা, বেশোহাটা, লিচুতলা হাজিনগর, হাটখোলা দৈবকপাড়া, মনসাতলা, ভুবনেশ্বরীতলা, নোনাটোলা, বড়বাজার, পাদ্রিপাড়া, লালবাগান, ড্যুপ্লেক্সপট্টি, শ্রমিকপল্লি, সুভাষ জাগরণ সংঘ তেমাথা, অরবিন্দ সংঘ, বারাসত দক্ষিণ, বারাসত গেট। দক্ষিণ চন্দননগরের হালদারপাড়ার আদিপুজো অশ্বত্থতলার বুড়িমার পূজা নামে পরিচিত। এই পূজা লক্ষ্মীগঞ্জ চাউলপট্টি ও কাপড়েপট্টির পূজার সমসাময়িক বলে মনে করা হয়।

চন্দননগর কেন্দ্রীয় জগদ্ধাত্রী পূজা কমিটির অনুমোদিত তিনশের অধিক পূজা হয় ।

চন্দননগরের আলোকসজ্জা , দেবীমূর্তি ও শোভাযাত্রা বিশ্বখ্যাত।

প্রতি বছর লটারির মাধ্যমে শোভাযাত্রার জন্য 75-80টি পূজা কমিটিকে বেছে নেওয়া হয়।

সঠিক অনুচ্ছেদ শিরোনাম কোনটি?
titleA. চন্দননগরের জগদ্ধাত্রী পূজা
titleB. কৃষ্ণনগরে জগদ্ধাত্রী পূজা
titleC. জগদ্ধাত্রী পূজা
titleD. কাত্যায়নী তন্ত্র
উত্তর: titleA
৮ জুলাই, ১৯৭২ সালে, চন্ডীদাস ও নিরুপা গঙ্গোপাধ্যায় দম্পতির কনিষ্ঠ পুত্র সৌরভ গঙ্গোপাধ্যায় কলকাতাতে জন্মগ্রহণ করেন। তাঁর পিতা, চন্ডীদাস গঙ্গোপাধ্যায় মুদ্রণ এর ব্যবসা ছিল এবং তিনি শহরের অন্যতম ধনী ব্যক্তিদের মধ্যে একজন ছিলেন।সৌরভের শৈশবকাল অত্যন্ত সুখকর ছিল এবং তাঁর ডাক নাম ছিল 'মহারাজা'। তাঁর পিতা, চন্ডীদাস গঙ্গোপাধ্যায় দীর্ঘ অসুস্থতার পর ২৩ ফেব্রুয়ারি ২০১৩ সালে ৭৩ বছর বয়সে মারা যান।

কলকাতা শহরে বেশির ভাগ লোকের প্রিয় খেলা 'ফুটবল' ছিল এবং তার ফলে সৌরভও প্রাথমিকভাবে এই খেলায় আকৃষ্ট হয়েছিলেন। তবে খেলাধুলার প্রতি তাঁর ভালবাসায় বাধ সাধল পড়াশুনো এবং তাঁর মা ক্রিকেট বা কোনও খেলাধুলা পেশা হিসাবে গ্রহণের পক্ষে সৌরভকে খুব একটা সমর্থন করেননি। তবে ততক্ষণে তাঁর বড় ভাই স্নেহাশিস ইতিমধ্যে বেঙ্গল ক্রিকেট দলের একজন প্রতিষ্ঠিত ক্রিকেটার ছিলেন। তিনি সৌরভের ক্রিকেটার হওয়ার স্বপ্নকে সমর্থন করেছিলেন এবং তাঁদের পিতাকে গ্রীষ্মের ছুটিতে সৌরভকে একটি ক্রিকেট কোচিং শিবিরে ভর্তি করতে বলেন, সেই সময় সৌরভ দশম শ্রেণিতে পড়াশোনা করছিলেন।

ডানহাতি হওয়া সত্ত্বেও সৌরভ বাম হাতে ব্যাটিং করতে শিখেছিলেন যাতে তিনি তাঁর ভাইয়ের ক্রিকেট সরঞ্জাম ব্যবহার করতে পারেন। ব্যাটসম্যান হিসাবে কিছু প্রতিশ্রুতি দেখানোর পরে, তাঁকে একটি ক্রিকেট একাডেমিতে ভর্তি করা হয়েছিল সাথে সাথে সৌরভের বাড়িতে একটি ইনডোর মাল্টিম-জিম এবং কংক্রিট উইকেট নির্মিত হয়েছিল যাতে তিনি এবং স্নেহাশিস ক্রিকেটের অনুশীলন করতে পারেন। দুই ভাই অনেকগুলি পুরানো ক্রিকেটের ম্যাচের ভিডিওগুলি দেখতেন, বিশেষত সৌরভের পছন্দ ছিল ডেভিড গাওয়ারের ভিডিওগুলি। ওড়িশার অনূর্ধ্ব ১৫ দলের বিপক্ষে সেঞ্চুরি করার পরে সৌরভকে তাঁর স্কুল, সেন্ট জেভিয়ার্সের ক্রিকেট দলের অধিনায়ক করা হয়েছিল, যেখানে তাঁর বেশ কয়েকজন সতীর্থ অভিযোগ করেছিলেন যে সৌরভ অধিনায়ক ছিল বলে তাঁর অহংকার ছিল। কোনও এক সময় জুনিয়র দলের সাথে সফরকালে, সৌরভে দ্বাদশতম ব্যক্তি হিসাবে দলে থাকতে প্রত্যাখ্যান করেছিলেন, কারণ তিনি মনে করেছিলেন যে খেলোয়াড়দের জন্য সরঞ্জাম এবং পানীয় সরবরাহ করার দায়িত্ব, তাঁর কাজ নয়। তাঁর কাছে তাঁর দলীয় সতীর্থদের এমনভাবে সহায়তা কাজগুলির করা মানে হল তাঁর সামাজিক মর্যাদা থাকবে না এবং তিনি এমন কাজগুলি করতে প্রত্যাখ্যান করেছিলেন। তবে তাঁর খেলোয়াড়ীত্ব তাকে ১৯৮৯ সালে বাংলার হয়ে প্রথম শ্রেণির ক্রিকেটে আত্মপ্রকাশের সুযোগ দিয়েছিল এবং একই বছরই তাঁর ভাই বাংলার দল থেকে বাদ পড়েছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অধিনায়ক
titleC. তথ্যসূত্র
titleD. অভিনয়
উত্তর: titleA
অ্যাসোসিয়েটেড প্রেস এর মতে, "মাথায় কাপড়সহ লোকজ পোষাকের কারণে মাশা ইন্দোনেশিয়া সহ বিশ্বের অনেক মুসলিম দেশের ঘরে ঘরে পরিচিত একটি চরিত্রে পরিণত হয়েছে।" দিমিত্রি লাভিকো, অ্যানিমাকর্ডের ব্যবস্থাপনা পরিচালক বলেন, "এটি একটি মুসলিম দেশ, আমরা ভাগ্যবান যে সে মাথায় স্কার্ফ এবং পা ঢেকে রাখার সিদ্ধান্ত নিয়েছিলাম!"

সঠিক অনুচ্ছেদ শিরোনাম কোনটি?
titleA. প্রোডাকশন
titleB. স্পিন-অফ
titleC. কাহিনী
titleD. পুরস্কার ও স্বীকৃতি
উত্তর: titleD